– Esitetään perustettomia väitteitä ja käytetään pakkokeinoja väärin, Jaatinen sanoo MTV Uutisille puhelimitse.

United Brotherhood ja Bad Union ilmoittivat lehdistötiedotteella lopettavansa toimintansa. Se tarkoittaa kerhotiloista ja liiveistä luopumista. Poliisi on luokitellut jengit järjestäytyneeksi rikollisuudeksi.

Jaatisen mukaan viranomaiset ovat käyttäneet pakkokeinojaan liian laajasti. Esimerkiksi kotietsintöjä on tehty läheisten ja muiden tuttavien luokse, vaikka näillä ei ole ollut mitään yhteyksiä UB:hen.

